AIŠKINAMASIS RAŠTAS

DĖL SAVIVALDYBĖS TARYBOS 2024 M. RUGPJŪČIO 29 D. SPRENDIMO NR. 1-388 „DĖL PANEVĖŽIO MIESTO SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO CENTRALIZUOTO VALDYMO IR NAUDOJIMO TVARKOS APRAŠO PATVIRTINIMO“ PAKEITIMO

2026 m. rugpjūčio 4 d.

1. Sprendimo projekto tikslas ir uždaviniai:
Tarybos sprendimo projekto tikslas – patikslinti 2024 m. rugpjūčio 29 d. Panevėžio miesto savivaldybės tarybos sprendimu Nr. 1-388 patvirtinto Panevėžio miesto savivaldybei nuosavybės teise priklausančio nekilnojamojo turto centralizuoto valdymo ir naudojimo tvarkos aprašo (toliau – Aprašas) 18.1 punktą. Pakeitimas teikiamas atsižvelgiant į tai, kad vadovaujantis Savivaldybės tarybos 2026 m. birželio 25 d. sprendimo Nr. 1-244 „Dėl Savivaldybės tarybos 2019 m. lapkričio 21 d. sprendimo Nr. 1-462 „Dėl Panevėžio miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo ir savivaldybės tarybos 2016 m. spalio 26 d. sprendimo Nr. 1-349 pripažinimo netekusiu galios“ pakeitimo“ 6.2.2. punktu, sprendimą dėl Savivaldybei nuosavybės teise priklausančio ilgalaikio materialaus turto perdavimo Savivaldybės biudžetinėms įstaigoms priima šio turto valdytojas prieš tai sprendimą suderinęs su Savivaldybės administracija jos nustatyta tvarka. Savivaldybės turto valdytojų sprendimų dėl Panevėžio miesto savivaldybės turto perdavimo valdyti, naudoti ir disponuoti juo patikėjimo teise, laikinai neatlygintinai valdyti ir naudotis panaudos pagrindais ir nuomos viešo konkurso būdu derinimo su Savivaldybės administracija tvarka patvirtinta Administracijos direktoriaus 2026 m. liepos 14 d. įsakymu Nr. A-406 „Dėl Panevėžio miesto savivaldybės turto perdavimo ir nuomos viešo konkurso būdu sprendimų derinimo tvarkos aprašo patvirtinimo“. 
2. Siūlomos teisinio reguliavimo nuostatos, laukiami rezultatai:
Atsižvelgiant į pasikeitusį teisinį reglamentavimą, keičiamas Aprašo 18.1 papunktis, jame nustatant, kad jeigu Savivaldybės turtas perduodamas valdyti patikėjimo teise Savivaldybės biudžetinei įstaigai Panevėžio nekilnojamojo turto valdymo centrui, sprendimą dėl perduodamo Savivaldybės turto rengia šio turto valdytojas Savivaldybės tarybos nustatyta tvarka, kuri yra patvirtinta Savivaldybės tarybos 2026 m. birželio 25 d. sprendimu Nr. 1-244.  
3. Lėšų poreikis ir šaltiniai:
Papildomų išlaidų nenumatoma. 
4. Sprendimui priimti reikalingi pagrindimai, skaičiavimai ar paaiškinimai:
Papildomų pagrindimų ir skaičiavimų nereikia. 
5. Kieno iniciatyva parengtas sprendimo projektas:
Sprendimo projektą parengė Panevėžio miesto savivaldybės administracijos Turto valdymo skyrius.



Turto valdymo skyriaus vedėjo pavaduotoja	                                    Dalia Vepštienė
